பெண்கள் பிரீமியர் லீக்

பெண்கள் பிரீமியர் லீக் (Women's Premier League  WPL) சுருக்கமாக டபிள்யூ பி எல் என்பது இந்தியாவில் வரவிருக்கும் பெண்கள் இருபது20 துடுப்பாட்டப் போட்டித் தொடர் ஆகும். இது இந்தியத் துடுப்பாட்டக் கட்டுப்பாட்டு வாரியத்திற்குச் சொந்தமானது மற்றும் அதனால் நிர்வகிக்கப்படுகிறது. 

ஐந்து அணிகள் பங்கேற்கும் இதன் முதல் பருவம் 2023 இல் மும்பை மற்றும் நவி மும்பையில் மார்ச் 4, 2023 முதல் நடைபெறும்

வரலாறு 
பெண்கள் இருபது20 சேலஞ்ச்  எனும் பெயரில் ஒரு போட்டி கொண்ட தொடராக 2018ஆம் ஆண்டில் நடத்தத் திட்டமிடப்பட்டிருந்தது. பின்னர் மூன்று அணிகள் கலந்து கொள்ளும் மூன்று போட்டிகள் கொண்ட தொடராக 2019, 2020 மற்றும் 2022 இல்  திட்டமிட்டனர்.

அக்டோபர் 2022 இல், பிசிசிஐ மார்ச், 2023இல் இந்தத் தொடரை ஐந்து அணிகள் கொண்ட தொடராக நடத்தத் திட்டமிட்டிருப்பதாக அறிவித்தது.    சனவரி 25, 2023இல் பிசிசிஐ அதிகாரப்பூர்வமாக இதற்கு பெண்கள் பிரீமியர் லீக் என்று பெயரிட்டது.

நிர்வாகம் 
டபிள்யூ பி எல்இன் தலைமையகம் மும்பையின் சர்ச் கேட்டில் உள்ள வான்கடே மைதானத்தில் உள்ள துடுப்பாட்ட மையத்திற்குள் அமைந்துள்ளது. போட்டியின் அனைத்து செயல்பாடுகளுக்கும் இதன் விளையாட்டுக் கட்டுப்பாட்டு அமைப்பு பொறுப்பாகும்.

உறுப்பினர்கள்:

 அருண் துமால் - தலைவர்
 ஜெய் ஷா - பிசிசிஐ செயலாளர்
 ஆசிஷ் ஷெலர் - பிசிசிஐ பொருளாளர்
 அவிஷேக் டால்மியா - ஐபிஎல் ஆளும் குழு உறுப்பினர்
 பிரக்யான் ஓஜா - இந்திய துடுப்பாட்ட வீரர்கள் சங்கத்தின் பிரதிநிதி
 சிஎம் சான் - தலைமைக் கணக்குத் தணிக்கையாளர், இந்தியா நியமனம்

உரிமையாளர்கள் 
சனவரி 2023இல் மூடிய ஏலச் செயல்முறையின் மூலம்  திரட்டப்பட்டது.  

சனவரி 30, 2023இல் மிதாலி ராஜ் குஜராத் ஜெயண்ட்ஸ் அணியின் ஆலோசரகராக நியமிக்கப்பட்டார். ஜுலான் கோஸ்வாமி  மும்பை அணியின் பந்துவீச்சுப் பயிற்சியாளராகவும், ஆலோசகராகவும் நியமிக்கப்பட்டார்.

பதிப்புகள் 

 2023 மகளிர் பிரீமியர் லீக்

ஒளிபரப்பு 
சனவரி 2023 இல், வயாகாம் 18, போட்டிக்கான தொலைக்காட்சி மற்றும் எண்ம ஊடக ஒளிபரப்புக்கான உலகளாவிய ஊடக உரிமையைப் பெற்றதாக அறிவித்தது. இந்த ஒப்பந்தம் ஐந்து ஆண்டுகளுக்குச் செல்லுபடியாகும். இது   மதிப்புடையது  இதன் ஆரம்பப் பருவம் இந்தியாவில் ஸ்போர்ட்ஸ்18 தொலைக்காட்சி அலைவரிசை மற்றும் ஜியோசினிமா செயலி ஆகியவற்றில் ஒளிபரப்பப்படும், இவை இரண்டும் வயாகாம் 18க்குச் சொந்தமானதாகும்.

மேலும் பார்க்கவும் 

 இந்திய மகளிர் துடுப்பாட்ட சங்கம் – இந்தியாவில் பெண்கள் துடுப்பாட்டத்தின் முன்னாள் தேசிய ஆளும் குழு (1973–2007)
 இந்தியாவில் விளையாட்டு

சான்றுகள் 

இருபது20 துடுப்பாட்ட அணிகள்